Lav et referat af nedenstående tekst:

Tekst:
- Lad jer teste for Nordjyllands skyld. Sådan lyder opråbet og opfordringen fra de 11 nordjyske borgmestre og regionsrådsformanden. Det oplyser Region Nordjylland i en pressemeddelelse. Årsagen til opråbet er, at der ifølge regionen er ledig testkapacitet, men smitten blusser stadig sporadisk op i det nordjyske. De forklarer, at et vigtigt led i at bekæmpe epidemien er en massiv testindsats, så smittekæderne hurtigt opspores og brydes. Derfor opfordrer de nu nordjyderne til at benytte sig at testmulighederne regelmæssigt - men også hvis man har de mindste symptomer eller mistanke om smitte. - Vi så det i november, da nordjyderne lod sig masseteste: Smitten faldt drastisk, siger regionsrådsformand Ulla Astman (S) i pressemeddelelsen og uddyber: - Kombinationen af test og overholdelse af gældende restriktioner er et supervåben. Med den engelske variant af coronavirus, som lurer i kulissen, er det igen vigtigere end nogensinde, at alle smittekæder brydes hurtigt, siger hun. Bliv testet ugentligt, hvis du er i kontakt med andre på dit job De 11 borgmestre, der bakker op om opråbet, er fra Jammerbugt, Hjørring, Brønderslev, Frederikshavn, Læsø, Aalborg, Vesthimmerland, Mariagerfjord, Morsø, Rebild og Thisted Kommuner. - Vi skal bruge testkapaciteten. Der er masser af ledige tider og muligheder for at lade sig teste, siger formand for Nordjyllands Kommunekontaktråd Arne Boelt (A) og næstformand Mogens Christen Gade (V) på vegne af de nordjyske kommuner. - Det er vigtigt, og vi opfordrer nordjyderne til at gøre brug af tilbuddene – og gerne ugentligt hvis man arbejder et sted, hvor man er i kontakt med andre mennesker, siger de. Du kan bestille tid til en coronatest her.

Referat:
Benyt testmulighederne regelmæssigt - også ved de mindste symptomer eller mistanke om smitte - og gerne ugentligt hvis du er i kontakt med andre på dit job. Sådan lyder den fælles opfordring.